संघ के प्रदेश अध्यक्ष रामअवतार राजौर के नेतृत्व में तमाम सफाई कर्मचारी मंगलवार को नगर आयुक्त चंद्र सिंह मर्ताेलिया से मिले। इस दौरान उनका कहना था कि संघ लंबे समय से मांगें उठा रहा है लेकिन कोई सुनवाई नहीं हो रही है। इस पर नगर आयुक्त ने अतिशीघ्र मांगों के निराकरण का भरोसा दिलाया। इस बीच राजौर ने बताया कि संघ निगम के वाहनों को सुरक्षित ढंग से रखने के लिए गैराज निर्माण की मांग भी उठा रहा है। इस दौरान सहायक नगर आयुक्त विजेंद्र चौहान, नगर स्वास्थ्य अधिकारी डॉ.राहुल लसपाल समेत संघ के शाखा अध्यक्ष विनय पाल, अशोक राज, सुरेश लाला, राजेंद्र, जगपाल, राहुल, धर्मेंद्र, रवि वाल्मीकि, जगदीश आदि मौजूद थे।